Public procurement notice: Contract Notice
Published: 2025-11-10
Buyer: Oulun kaupunki
Country: FI
Region: FI1B1
Contract type: Services
Procedure: Open procedure
CPV classification: 71400000 | 71530000: Construction consultancy services
Submission deadline: 2025-11-24
Award criteria: price, quality

Technical requirements: Hankinta on EU-kynnysarvon ylittävä hankinta.
Hankintamenettelynä käytetään avointa menettelyä.

Hankintamenettely etenee seuraavasti osa-alueittain:
1. Tarjoajien soveltuvuuden ja tarjousten tarjouspyynnön mukaisuuden tarkastaminen
2. Vertailun tekeminen
3. Hankintapäätöksen tekeminen ja tiedoksianto

Tarjouksen tekemisestä, esittelystä tai muusta menettelyyn osallistumisesta ei makseta tarjoajille korvausta. 

Tarjouspyynnössä esitetyt hankintamäärät ovat arvioita, eikä sopimus muodosta tilaajalle määräostovelvoitetta. Tilaaja tekee tilauksia sopimuskaudella vain todellista tarvetta vastaavan määrän. Arvioitujen sekä tarjouspyynnön kohdassa "hankinnan kohteen kriteerit" tarjouslomakkeella ilmoitettujen määrien ilmoittamisen tavoitteena on ainoastaan saada tarjousten hinnat laskentateknisesti vertailukelpoisiksi.

Hankintasopimus syntyy vasta kirjallisen sopimuksen allekirjoittamisella. 

Tilaaja voi keskeyttää hankintamenettelyn osittain tai kokonaan todellisesta ja perustellusta syystä (hankintalain 125 §). Tilaaja voi hylätä hankinnan laatuun ja laajuuteen nähden poikkeuksellisen alhaisen tarjouksen siten kuin hankintalain 96 §:ssä säädetään.
Oulun kaupungin Yhdyskunta- ja ympäristöpalvelut pyytää tarjousta puitejärjestelyiden solmimiseksi kaupunkisuunnittelun ja kunnallistekniikan suunnittelupalveluista. 

Tarjouspyyntö sisältää seuraavat erilliset osat:

 A. Strategiset liikenneselvitykset
 B. Liikenteen yleissuunnittelu
 C. Esteettömyys
 D. Liikennelaskenta
 E. Liikennevalojen, telematiikan ja älyliikenteen suunnittelu
 F. Joukkoliikenteeseen liittyvä suunnittelu
 G. Melu-, tärinä- ja runkomeluselvitykset ja -mittaukset
 H. Luonto- ja maisemaselvitykset
 I. Kaavoitukseen liittyvä ympäristön yleissuunnittelu
 J. Muut viherympäristöön liittyvät selvitykset ja suunnitelmat
 K. Hulevesiselvitykset ja -suunnittelu 
 L. Pohjavesi- ja vesistösuunnittelu, -selvitykset ja -tarkkailu
 M. Pilaantuneiden maiden asiantuntijatehtävät
 N. Geotekninen suunnittelu
 O. Maastotutkimukset (mittaukset ja pohjatutkimukset)
 P. Katujen ja yleisten alueiden suunnittelu
 Q. Ympäristösuunnittelu
 R. Silta- ja taitorakennesuunnittelu
 S. Valaistus- ja sähkösuunnittelu

Puitejärjestely koskee koko Oulun kaupunkia, mutta pääosa tilauksista tulee kilpailuttavalta yksiköltä. Puitejärjestely on tarkoitus olla voimassa 1.2.2026-31.12.2028 ja lisäksi sopimuksen mukaan optiovuoden 1.1.2029-31.12.2029. Jos sopimuksen aloitus viivästyy muutoksenhaun vuoksi sopimuksen aloitusta siirretään siihen saakka kunnes markkinaoikeus on antanut ratkaisunsa.

Sopimukset laaditaan kuhunkin osaan A-S erikseen ja sopimukset eivät ole sidoksissa toisiinsa. Mikäli yhden tai useamman osan kilpailutus viivästyy esitetystä aikataulusta (esim. mahdollisissa riitatilanteissa), sopimukset voidaan laatia vain osasta. Konsultin on mahdollista tarjota vain osaa tai kaikkia osia.

Suunnitteluun sisältyy vuorovaikutusta, kuten työpajoja, suunnittelukokouksia, mahdollisia maastokäyntejä, johto ja laitepalavereita sekä keskustelu- ja esittelytilaisuuksia. Tilaaja vastaa suunnitelmien julkisesti nähtäville asettamisesta ja hyväksyttämisestä sekä suunnittelun yhteydessä tapahtuvasta julkisesta kuuluttamisesta ja ilmoittamisesta.

Teknisten verkostojen omistajat suunnittelevat omat järjestelmänsä. Konsultin tehtävään sisältyy johtosuunnittelun koordinointi sekä johtojen ja laitteiden sijoituksen suunnittelu yhteistyössä verkkojen omistajien kanssa. Suunnittelussa noudatetaan alan yleisiä ohjeita ja normeja sekä yhdyskunta- ja ympäristöpalvelujen sekä Oulun Veden suunnitteluohjeita ja tyyppipiirustuksia soveltuvin osin.

Suunnittelussa tulee huomioida työturvallisuus ja työturvallisuuslainsäädännön vaatimukset. Erikseen nimetty tilaajan edustaja toimii suunnittelutyön aikaisena turvallisuuskoordinaattorina. Suunnittelijan tulee laatia turvallisuusasiakirjat ja riskikartoitus turvallisuuskoordinaattorin ohjeistuksen mukaisesti.
Strategiset liikenneselvitykset -osa sisältää liikenteen tarveselvitysten, liikennejärjestelmäsuunnitelmien, yleis-/osayleiskaavojen liikenneselvitysten sekä erilaisten liikenteeseen liittyvien strategioiden ja ohjetöiden laatimista.
Liikenteen yleissuunnittelu -osa voi sisältää asemakaavoihin liittyviä liikenteen selvitystöitä, liikenteen ja katujen yleissuunnitelmia, kävelyn ja pyöräliikenteen suunnittelua, liikennedatan analysointia, liikenne-ennusteiden ja toimivuustarkasteluiden laatimista, liikenteenohjaussuunnittelua ja muita pieniä liikenteeseen liittyviä konsulttitöitä.
Esteettömyyskartoitukset-osa sisältää yleisten alueiden esteettömyyskartoituksia, toimenpiteiden ohjelmointia esteettömyyden parantamiseksi, esteettömyyskoulutusten ja esteettömyyskävelyiden järjestämistä sekä muita pieniä esteettömyyteen liittyviä konsulttitöitä.